ภาพรวมคืบ 50% เขื่อนคลองลาดพร้าว คาดในพื้นที่เขตสายไหมเสร็จใน เม.ย.
เมื่อวันที่ 22 มี.ค. นายสมพงษ์ เวียงแก้ว รองปลัด กทม. กล่าวขณะตรวจความก้าวหน้าโครงการก่อสร้างเขื่อน ค.ส.ล.คลองลาดพร้าว พื้นที่เขตสายไหม ตั้งแต่ประตูระบายน้ำคลองสองสายใต้ ไปจนถึงท่าเรือใต้ทางด่วนถนนประดิษฐ์มนูธรรม เขตวังทองหลางว่า ขณะนี้การก่อสร้างเขื่อน ค.ส.ล.คลองลาดพร้าว พื้นที่เขตสายไหม ในส่วนงานตอกเสาเข็มได้ตอกครบเรียบร้อยแล้ว ปัจจุบันอยู่ระหว่างทำแนวเขื่อน และติดตั้งราวกันตก คาดว่าการก่อสร้างเขื่อน ค.ส.ล.คลองลาดพร้าว ในพื้นที่เขตสายไหมจะเสร็จภายในสิ้นเดือน เมษายนนี้ ส่วนภาพรวมทั้งโครงการ ขณะนี้งานมีความคืบหน้าร้อยละ 50 ซึ่งล่าช้ากว่าแผน เนื่องจากติดปัญหาอุปสรรค เช่น การสร้างบ้านมั่นคงเพื่อรองรับประชาชนที่ย้ายออกจากแนวก่อสร้าง ทั้งนี้ จากการลงพื้นที่ติดตามความก้าวหน้าโครงการ เห็นได้ชัดว่าสภาพแวดล้อมในคลองดีขึ้น ขยะในคลองลดลง และคุณภาพน้ำก็ดีขึ้นด้วย,สำหรับบ้านเรือนของประชาชนในพื้นที่โครงการที่ยังไม่ยินยอมย้ายออกจากแนวก่อสร้างเขื่อน หรือไม่เข้าร่วมโครงการ กว่า 500 หลังคาเรือน กทม.พยายามใช้วิธีเจรจา หากยังไม่ได้ผล กทม.จำเป็นต้องดำเนินการตามมาตรการทางกฎหมาย ยืนยันว่า โครงการนี้เป็นโครงการเพิ่มประสิทธิภาพการระบายน้ำ รวมถึงยกระดับพัฒนาคุณภาพชีวิตของประชาชนริมคลองสองฝั่งให้ดียิ่งขึ้น.
นายสมพงษ์ เวียงแก้ว รองปลัด กทม. กล่าวขณะตรวจความก้าวหน้าโครงการก่อสร้างเขื่อน ค.ส.ล.คลองลาดพร้าว พื้นที่เขตสายไหม ตั้งแต่ประตูระบายน้ำคลองสองสายใต้ ไปจนถึงท่าเรือใต้ทางด่วน
สมพงษ์ เวียงแก้ว,โครงการก่อสร้างเขื่อน,ประตูระบายน้ำ,คลองลาดพร้าว,ก่อสร้างเขื่อน,ระบายน้ำ,พัฒนาคุณภาพชีวิต,ข่าวทั่วไป